23. autobusu maršruts (Rīga)

23. autobusu maršruts ir Rīgas sabiedriskā transporta autobusu maršruts, kas kursē no Abrenes ielas līdz Baložiem, kas atrodas Ķekavas novadā.

23. autobusu maršruta kopējais garums ir 32,766 km. Maršruta Abrenes iela — Baloži kopējais garums ir 16,452 km, bet maršruta Baloži — Abrenes iela kopējais garums ir 16,314 km.

Darbdienās pa 23. autobusu maršrutu kursē 4 autobusi, bet brīvdienās — 3 autobusi.

23. autobusu maršrutu apkalpo 7. autobusu parks.

No 2022. gada 29. jūnija sakarā ar Ķekavas apvedceļa būvniecības darbiem tika mainīta maršruta satiksmes organizācija A7 šosejā pie pagrieziena uz Baložiem. Maršruts tika novirzīts pa jaunizbūvēto Ķekavas ielu un tās rotācijas apli pagriezienā uz Baložiem. No 15. novembra maršruts tika novirzīts uz jaunizbūvētu brauktuvi Rāmavā, paralēli A7 šosejai, mainīts arī pieturvietu izkārtojums.

No 2023. gada 25. augusta, tuvojoties Ķekavas apvedceļa būvniecības darbu beigām, jaunais maršruts, iekļaujot Rāmavas vietējās nozīmes brauktuvi un Baložu rotācijas apli, oficiāli stājās spēkā. Izmaiņas tika saskaņotas un apstiprinātas Rīgas domes Pasažieru komercpārvadājumu licencēšanas komisijā jau 28. februārī.

Maršruts 
Abrenes iela — Baloži kursē pa šādām ielām: Abrenes iela, Dzirnavu iela, Satekles iela, Marijas iela, 13. janvāra iela, 11. novembra krastmala, Akmens tilts, Mūkusalas iela, Akmeņu iela, Jelgavas iela, Bauskas iela, A7, Baložu iela (Baloži) un Rīgas iela (Baloži).

Baloži — Abrenes iela kursē pa šādām ielām: Rīgas iela (Baloži), Baložu iela (Baloži), A7, Bauskas iela, Jelgavas iela, Akmeņu iela, Mūkusalas iela, Akmens tilts, 11. novembra krastmala, 13. janvāra iela, Gogoļa iela, Turgeņeva iela un Abrenes iela.

Pieturvietas 
23. autobusu maršrutā pavisam kopā ir 51 pietura. Maršrutā Abrenes iela — Baloži ir 25 pieturas, bet maršrutā Baloži — Abrenes iela ir 26 pieturas.

Agrākie pieturvietu nosaukumi: 
Pasts (pārdēvēta par ''Elizabetes iela'')

''Stockmann'' centrs (pārdēvēta par ''Autoosta'')

Centrālais tirgus (pārdēvēta par ''Centrāltirgus'')

Akmeņu iela (pārdēvēta par ''Nacionālā bibliotēka'')

Laikraksts ''Diena'' (pārdēvēta par ''Kīleveina grāvis'')

Kīleveina grāvis (pieturvieta slēgta 23.autobusa maršrutā ''Abrenes iela - Baloži'')

''Celtniecības pasaule'' (pārdēvēta par ''Mūkusala'')

Mūkusala (pieturvieta slēgta 23.autobusa maršrutā ''Abrenes iela - Baloži'')

Laivu iela (pieturvieta slēgta 23.autobusa maršrutā ''Abrenes iela - Baloži'')

Bieķensalas iela (pieturvieta slēgta virzienā uz ''Baloži'')

Pirmaden (pārdēvēta par ''Koku iela'')

Piena kombināts (pārdēvēta par ''J.Čakstes iela'')

Bauskas šoseja (pārdēvēta par ''Pagrieziens uz Baložiem'')

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

Piezīmes un atsauces

Atsauces

Ārējās saites 
 www.rigassatiksme.lv
 
 

23